Šiltnamio efektą sukeliančios dujos

Šiltnamio efektą sukeliančios dujosVLEKlimato kaita.lt (trumpinys – ŠESD) – atmosferoje esančios dujos, skatinančios šiltnamio efektą. Šios dujos sugeria dalį į atmosferą patekusių infraraudonųjų spindulių ir išspinduliuoja juos atgal į aplinką, tokiu būdu sulaikydamos šilumą prie Žemės paviršiaus. Kai kurios šiltnamio dujos atmosferoje atsiranda natūralių procesų metu, kitų kiekis didėja dėl žmogaus veiklos. Pastarosios vadinamos antropogeninėmis šiltnamio efektą sukeliančiomis dujomis.

Gamtinės šiltnamio efektą sukeliančios dujos yra vandens garai, anglies dioksidas, metanas ir ozonas. Žmonių veikla anglies dioksido, metano ir kai kurių kitų šių dujų kiekius atmosferoje žymiai padidina. Anglies dvideginio koncentracija atmosferoje nuo pramonės revoliucijos pradžios išaugo 50 %, metano – 150 %. Nors anglies dioksido kiekis atmosferoje per visą Žemės istoriją ženkliai svyravo, dabartinė koncentracija yra didžiausia per pastaruosius 3 mln. metų.

 Antropogeninės šiltnamio dujos 

Didžiausią dalį antropogeninių dujų emisijų sudaro anglies dioksidas (atsakingas už tris ketvirtadalius šiltnamio efekto) ir metanas (atsakingas už beveik visą likusią dalį šiltnami efekto), chlorfluorangliavandeniliai (CFC), diazoto monoksidas – taip pat atlieka pakankamai reikšmingą vaidmenį, nes, nors jų koncentracija atmosferoje gerokai mažesnė, jos turi didesnį šiltnamio efekto potencialą.

Pagrindiniai antropogeninių dujų šaltiniai yra šie:
 iškastinio kuro deginimas, iš visų antropogeninių faktorių reikšmingiausiai didinantis anglies dioksido koncentraciją;
 gyvulininkystė, ryžių auginimas drėgnuose laukuose, žemės panaudojimas ir drėgnų žemių pokyčiai, vamzdynų nuotėkiai, atliekų sąvartynai didina metano koncentraciją;Canadell, J.G., P.M.S. Monteiro, M.H. Costa, L. Cotrim da Cunha, P.M. Cox, A.V. Eliseev, S. Henson, M. Ishii, S. Jaccard, C. Koven, A. Lohila, P.K. Patra, S. Piao, J. Rogelj, S. Syampungani, S. Zaehle, and K. Zickfeld, 2021: Chapter 5: Global Carbon and other Biogeochemical Cycles and Feedbacks. In Climate Change 2021: The Physical Science Basis. Contribution of Working Group I to the Sixth Assessment Report of the Intergovernmental Panel on Climate Change [Masson-Delmotte, V., P. Zhai, A. Pirani, S.L. Connors, C. Péan, S. Berger, N. Caud, Y. Chen, L. Goldfarb, M.I. Gomis, M. Huang, K. Leitzell, E. Lonnoy, J.B.R. Matthews, T.K. Maycock, T. Waterfield, O. Yelekçi, R. Yu, and B. Zhou (eds.)]. Cambridge University Press, Cambridge, United Kingdom and New York, NY, USA, pp. 673–816, doi:10.1017/9781009157896.007.
 sunkioji pramonė;
 miškų naikinimas (dažniausiai susietas su pramoninės gyvulininkystės plėtimu);
 kiti sektoriai atsakingi už gerokai mažesnę dalį emisijų.
 žemdirbystė, įskaitant trąšų naudojimą, didina azoto monoksido koncentraciją;
 chlorfluorangliavandenilių (CFC) naudojimas šaldymo sistemose, taip pat CFC ir halonų naudojimas ugnies gesinimo sistemose bei gamybos procesuose;

Antropogeninių šiltnamio dujų koncentracijų didėjimas laikomas pagrindine pasaulinio atšilimo priežastimi. Pasak JT Maisto ir žemės ūkio organizacijos, mėsos produkcija išskiria apie 18 %Livestock’s role in climate change and air pollution visų antropogeninių šiltnamio dujų, tuo tarpu pasak Tarpvyriausybinės klimato kaitos komisijos, emisijos iš transporto sudaro 13 %.http://news.bbc.co.uk/1/hi/sci/tech/7600005.stm 2008 09 07 Anglies dioksido, metano ir diazoto monoksido koncentracija tebeauga, o CFC-11 ir CFC-12 dujų – nuosekliai mažėja nuo XX a. dešimtojo dešimtmečio.Advanced Global Atmospheric Gases Experiment duomenų bazė 

+ Informacija apie šiltnamio dujasCO2CH4CFC-11CFC-12N2OPriešindustrinė koncentracija, 1750 m.  280 ppmv  0,8 ppmv  0  0  288 ppbvKoncentracija 2023 m.  419 ppmv  1,92 ppmv  217 pptv  490 pptv  337 ppbvIšlikimo atmosferoje laikas, metais  50-200  10  65  130  150Pasaulinio atšilimo potencialas, santykinis dydis CO2 atžvilgiu  1  63  4500  7100  270Įtaka atšilimui  64 %  11 %  6 % (per abu) žr. CFC-11  18 %

*ppmv – tūrio dalis milijonui (106) dalių, ppbv – milijardui (109), pptv – bilijonui (1012).

CO2 ir vandens garai sugeria visų bangų IR spindulius, išskyrus apytiksliai 8000–12000 nm bangų ilgio intervale. Dėl to kitos šiltnamio dujos, tokios kaip metanas, diazoto monoksidas, CFC, kurios sugeria ir šio intervalo IR spindulius, būdamos mažesnėmis koncentracijomis, turi didesnį „pasaulinio atšilimo potencialą“.

 Išnašos 

 Nuorodos 
 Šalių pagal anglies dioksido emisijas sąrašas

Kategorija:Visuotinis atšilimas
Kategorija:Aplinkotyra